stanford-oval/wikipedia huggingface dataset:
Kartanonkoski
Palvelut

Kartanonkoskella on kaksi päivittäiselintarvikkeiden kauppaa (Alepa ja K-Market), molemmat Hagelstamintien varrella. Alueella sijaitsee myös Vaasan leipomo ja sen tehtaanmyymälä. Kauppakeskus Jumbo ja vapaa-ajankeskus Flamingo sijaitsevat noin kilometrin päässä Kartanonkoskelta. Tammiston elintarvikeliikkeet ja lukuisat erikoistavaraliikkeet ovat noin kahden kilometrin etäisyydellä Tammiston kauppatiellä. Ylästöntiellä sijaitsee myös Hotelli Pilotti.
Informaatio- ja oppimiskeskus Pointissa (2003) Hagelstamintiellä on kirjasto, Vantaan kansainvälinen koulu (ISV, International School of Vantaa) sekä englanninkielinen päiväkoti Y.E.S. (Young English Speakers). Kartanonkoskella on myös suomenkielisiä päiväkoteja. Tilkuntiellä toimii suomenkielinen Kartanonkosken koulu (2006). Ylästöntiellä (Veromäen puolella) on vielä Veromäen koulu (1926).
Kartanonkoskella on Tikkurilan seurakunnan kerhotila osoitteessa Hagelstamintie 20. Vantaan Kotikirkolla on toimintaa Informaatio- ja oppimiskeskus Pointissa. Aviapoliksen 700-paikkainen lukio valmistuu vuonna 2026.
Palvelut > Liikenne

Vaikka Kartanonkoski sijaitsee vain noin neljän kilometrin päässä Helsinki-Vantaan terminaaleista, alueella ei ole juurikaan lentomelua, sillä lähtevät lennot suuntautuvat pääosin Kehä III:n suuntaisesti lounaaseen.lähde?
Kartanonkoski sijaitsee HSL:n lähivyöhykkeellä B. Alueelta on hyvät bussiyhteydet Rautatientorille, sillä Kartanonkosken läpi kulkee tiheästi ja ympärivuorokautisesti liikennöity runkolinja 600. Tammiston kauppatietä sekä Ylästöntietä pitkin kulkee muita bussivuoroja, joilla pääsee esimerkiksi Tikkurilaan ja Itäkeskukseen.
Kartanonkoski sijaitsee Kehä III:n sekä Tuusulanväylän risteyksessä. Tammiston kauppatie on ruuhka-aikaan usein hidaskulkuinen, sillä siinä on monta liikennevaloristeystä.
Vastaanotto

Kartanonkosken aluetta on palkittu omaperäisestä arkkitehtuuristaan. Yhdyskuntasuunnittelun seura ry palkitsi Vantaan kaupungin Vuoden 2003 Ruusut -palkinnolla. Kaupunginosa on saanut myös Kestävä kivitalo -tunnustuksen 2004, Suomen paras asuntoalue tv-äänestyksessä 7. sijan 2006 ja Suomen Asuntoliiton ympäristöpalkinnon 2006.
Kartanonkoski on toiminut myös Risto Räppääjä -elokuvasarjan kuvauspaikkana. Alkuperäisen Risto Räppääjä -elokuvan (2008) lisäksi myös siellä on kuvattu myös elokuvia Risto Räppääjä ja polkupyörävaras (2010), Risto Räppääjä ja pullistelija (2019) sekä Risto Räppääjä ja villi kone (2023).
Aiheesta muualla

Kuvia tai muita tiedostoja aiheesta Kartanonkoski Wikimedia Commonsissa
Kartanonkoski Vantaalla – Suomen paras asuinalue? MTV Lifestyle. 27.10.2006. Arkistoitu 22.2.2018.
Rakennustöitä toukokuussa 2003.
Alueen asuinrakennuksissa on värikkäitä seinäpintoja.
Kerrostaloja Herttuantiellä.
Hagelstamintie. Osa asuintaloista on matalampia.
Ally Law

| Ally Law> Henkilötiedot |
| --- | --- |
Syntynyt: 11. helmikuuta 1997 (ikä 27) Southampton, Hampshire, Englanti, Iso-Britannia
Kansalaisuus:   Iso-Britannia
Ammatti:  Parkouraaja, kiipeilijä, tubettaja
Muut tiedot
Aktiivisena:  2014–
Aiheesta muualla
Kotisivu
Ally Law (s. 11. helmikuuta 1997) on brittiläinen tubettaja, joka tunnetaan parkouraamisesta, vapaasti erilaisten rakennusten ja rakennelmien päällä kiipeilemisestä sekä yönylisistä haasteista, joissa hän ja hänen kaverinsa yrittävät yöpyä erilaisissa kaupallisissa kohteissa.
Elämäkerta > Nuoruus

Ally Law syntyi Southamptonissa, Englannissa 11. helmikuuta 1997. Hän suoritti yläastetta Oasis Academy Mayfieldissä, mutta hän keskeytti sen vuonna 2013. Ennen parkouraamisen aloittamista 16 vuoden iässä Law on kertonut olleensa "erittäin tyytymätön elämäänsä istuessaan makuuhuoneessaan päivästä päivään. Hänen piti lopettaa koulunkäynti eikä hänellä ollut lainkaan ystäviä tai minkäänlaista ideaa siitä mitä halusi tehdä omalla elämällään". Hän on ollut erittäin riippuvainen videopelien pelaamisesta 13-vuotiaasta alkaen.
YouTube-ura

Law loi YouTube-kanavansa joulukuussa 2014. Ensimmäisessä lataamassaan videossa hän parkourasi Southamptonin keskustan rakennuksien katoilla GoPro-kameran kuvaamana. Law alkoi saada paikallisen median huomiota stunteistaan Southern Daily Echossa joulukuussa 2015, kun hän kiipesi Dumpleton Towers-tornirakennuksiin Thornhillin kaupunginosassa.
Law on kiipeillyt lukuisissa eri kohteissa ympäri maailmaa, muun muassa Melbournessa, Dubaissa, Bangkokissa ja Barcelonassa.
Murtauduttuaan Thorpe Parkiin kiivetäkseen Stealth-vuoristorataan heinäkuussa 2017 hänelle annettiin elinikäinen sisäänpääsykielto maailmanlaajuisesti kaikkiin Merlin Entertainmentin omistamiin huvipuistoihin ja viihdekohteisiin.
Tammikuussa 2018 Law murtautui yhdessä tubettaja ja BMX-pyöräilijä Ryan Taylorin kanssa kahdesti Britannian Julkkis Big Brother-taloon.
Law tekee myös yönylisiä haasteita, joissa hän ja joukko hänen kavereitaan yrittävät viipyä yön yli kaupallisissa kohteissa niiden sulkemisaikojen jälkeen.
Law'n YouTube-kanava rikkoi miljoonan tilaajan rajapyykin 9. toukokuuta 2018.
YouTube-ura > Kritiikki

Law on kerännyt kritiikkiä poliitikkojen, poliisien ja muiden viranomaisjäsenien keskuudessa hänen kiipeilystään sekä toisten tonteille murtautumisesta. Hampshire Constabulary on varoittanut häntä useaan otteeseen murtautumisista ja Dumbleton Towersien kiipeilyvideon ilmaannuttua Daily Echo-lehdessä Southhamptonin kaupunginvaltuuston johtaja Simon Letts totesi: "Se on vain tragedia, joka odottaa tapahtumistaan, kun jonkun äidillä ei olekaan enää lasta jouluna." Vastalauseena viranomaisten kommentteihin Law sanoo että "hän varmistaa aina sen että hän etsii poliisit sekä selittää heille mitä on tekemässä ja monissa tapauksissa poliisit ovat hyvin ymmärtäväisiä."
Puhuttuaan 9news.com.aulle Melbournessa nosturiin kiipeämisen jälkeen Law sanoi että "[hän] ei koskaan aio teeskennellä että se ei olisi vaarallista [...] Minä en koskaan aio pistää itseäni tilanteeseen mistä en ole 110-prosenttisesti luottavainen."
Kun Law ja joukko hänen kavereitaan murtautuivat Etihad Stadiumille syyskuussa 2017, The Independent piti tapausta "turvallisuuden rikkomisena".
Yksityiselämä

Law asuu edelleen Southamptonissa ja on pätevä puuseppä. Kertomansa mukaan Law on myös vegaani.
Aiheesta muualla

YouTube-kanava
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ally Law
Käännös suomeksi
Aia

| Aia |
| --- | --- |

 lippu:  vaakuna
 Aia
 Koordinaatit: 43°14′12″N, 2°8′55″W 
Valtio:   Espanja
Itsehallintoalue:   Baskimaa
Maakunta:   Gipuzkoa
Comarca:  Urola Kosta
Pinta-ala:  
 – Kokonaispinta-ala:  55,27 km²
Väkiluku (2017):  2 083
 – Väestötiheys:  38 as./km²
 
 www.aia.eus 
Infobox OKVirheellinen NIMI-arvo: 
Aia (esp. Aya) on kunta Baskimaassa Espanjassa.
Aian väkiluku oli vuoden 2017 väestönlaskennan mukaan 2 083.
Pagoetan luonnonpuisto (Pagoetako Parke Naturala) sijaitsee Aian kunnassa.
Aiheesta muualla

Kuvia tai muita tiedostoja aiheesta Aia Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Aya
Käännös suomeksi
Perhoset (elokuva)

| Perhoset |
| --- | --- |

Ohjaaja:  Jenni Toivoniemi
Käsikirjoittaja:  Anna Brotkin
Tuottaja:  Miia Haavisto
Säveltäjä:  Matti Ahopelto
Kuvaaja:  Arsen Sarkisiants
Leikkaaja:  Antti Reikko
Lavastaja:  Heini Erving
Pääosat:   Aksa Korttila  Jani Volanen  Leea Klemola 
Valmistustiedot
Valmistusmaa:  Suomi
Tuotantoyhtiö:  Tekele Productions
Levittäjä:  SF Studios
Ensi-ilta:   2024-09-2727. syyskuuta 2024  
Alkuperäiskieli:  suomi
Budjetti:  1 562 000 € / Suomen elokuvasäätiön tuki: 880 000 €
Aiheesta muualla
IMDb 
Elonet
Infobox OKNimi-testi OK: 
Perhoset on Jenni Toivoniemen ohjaama ja Anna Brotkinin käsikirjoittama suomalainen komediaelokuva, joka tuli ensi-iltaan syyskuussa 2024.
Elokuvan pääosia näyttelevät Aksa Korttila, Jani Volanen ja Leea Klemola.
Elokuva sijoittuu yhteen kesäviikonloppuun äkkipikaisen elinkeinoministerin (Klemola) maakuntamatkalle Seinäjoella, jossa mikään ei mene suunnitelmien mukaan. Perhoset on komedia aikuisuutta etsivästä tyttärestä (Korttila) ja sitä viimeiseen asti välttelevästä isästä (Volanen).
Elokuvan tuottaja on Miia Haavisto Tekele Productionista ja sen levittää ja markkinoi SF Studios.
Aiheesta muualla

Perhoset-elokuvan traileri Youtubessa.
Karaoke

Karaokea ylämaalaisessa ravintolassa 2017.
Suuri karaokerakennus Tokiossa.
Karaoke on Japanista alkunsa saanut amatööriviihteen muoto, jossa asiakkaat esittävät ravintola- tai muulle yleisölle iskelmiä säestyksenään videotallenteinen orkesteriäänite tahdistettuine tekstityksineen.
Sana karaoke tulee japanin kielen sanoista kara (’tyhjä’) ja ōkesutora ('orkesteri'). Karaoke voidaan suomentaa paremmin myös termeillä  'vokaaliton orkesteri' tai 'vokaaliton soitto'. Käytännössä karaokea lauletaan karaokeäänitteeltä tulevan tekstin ja taustaäänitteen mukaan.
Historia

Karaoke keksittiin Japanissa 1970-luvulla. Vuonna 1971 japanilainen muusikko Daisuke Inoue kehitti ensimmäisen karaokelaitteiston Kōbessa. Vuonna 1975 filippiiniläinen Roberto del Rosario kehitti edelleen karaokejärjestelmää ja haki sille myös patentin. Pioneer valmisti 1980- ja 1990-luvun vaihteessa ensimmäiset karaokekäyttöön tarkoitetut Laserdisc-levyt, jotka mahdollistivat videon, ääniraidan ja sanoitusten esittämisen samanaikaisesti karaokelaitteen avulla. Karaoke kasvatti suosiotaan ja levisi nopeasti ympäri Aasiaa, sekä 1980-1990-lukujen vaihteesta lähtien myös muualle maailmaan.
Tekniikka

Karaoken laulamiseen tarvittiin perinteisesti vähintään levysoitin tai videonauhuri, televisio ja karaokelevyjä tai -kasetteja. Myöhemmin tuli käyttöön erityinen karaokesoitin, jossa on liitännät mikrofoneille. Karaokesoittimella voi yleensä myös transponoida ja toistaa erityisesti karaokekäyttöön kehitettyjä CDG-levyjä. Nykyään periaatteessa riittää pelkkä vahvistimeen liitetty tietokone, joka ohjaa videolaitteita.  Nykyisin sekä ammatti- että kotikäyttöön on saatavilla striimauspalveluita, eli levyjä tai tiedostoja ei tarvitse enää ostaa; karaoke toimii verkossa Spotify-musiikkipalvelun tapaan. Muita karaokessa käytettäviä lisälaitteita ovat muun muassa mikseri, vahvistin ja kaiuttimet.
Karaokelevyiltä löytyy yleensä paljon perinteistä musiikkia, mutta usein myös aivan tuoretta kotimaista musiikkia. Parhaiten tunnetut suomalaiset levysarjat ovat Finnkaraoke, Power ja Melplay. Levytuotanto on kasvussa ja ammattikäyttöön tarkoitettujen levyjen hinnat ovat laskussa. milloin? Tarjonnan kasvun ja hintojen laskun on mahdollistanut kotikaraoken suosio, joka kasvoi muun muassa Suomessa räjähdysmäisesti vuosituhannen vaihteen jälkeen. Yleisimmät karaokelevyformaatit ovat järjestyksessä VCD (Aasia), CDG ja DVD. Levysarjoista tunnetuin on Pioneer, jonka kehittämät Laserdisc-levyt olivat ensimmäisiä karaokekäyttöön tarkoitettuja levyjä.
Vuonna 2003 kiinalaisesta Geely Automobilesta tuli ensimmäinen autojen valmistaja, joka varusti auton vakiona karaokelaitteistolla. Sittemmin karaokea on voinut laulaa muun muassa erityisissä karaoketakseissa, joita on myös Suomessa.lähde?
Karaoken muodot > Karaoke ravintoloissa

Karaokessa jokainen laulaja on vuorollaan esiintyvä taiteilija. Tyypillisimmillään karaokea lauletaan pubeissa tai ravintoloissa. Karaoken kulkua ohjaa karaokejuontaja, jonka pääasiallinen tehtävä on kutsua laulajat vuorollaan laulamaan. Tavallisesti karaokejuontajan tehtäviin kuuluu myös miksaus ja muu karaoketapahtuman tekninen toteutus.
Joissakin karaokeravintoloissa melutaso voi nousta jopa yli 100 desibeliin.
Karaoken muodot > Yksityiset karaokehuoneet

Aasiassa, erityisesti Japanissa, ovat suosittuja erilliset karaokeravintolat, niin kutsutut karaoke boxit (jap. カラオケボックス, karaoke bokkusu). Ne koostuvat useista lyhyeksi ajaksi kerrallaan vuokrattavista huoneista, jotka on varustettu karaokelaitteistolla sekä ravintolatiloilla. Ihmiset saapuvat näihin ravintoloihin pienissä ryhmissä, toisinaan myös yksin, laulamaan karaokea yksityisesti. Etelä-Koreassa ne tunnetaan noraebang-huoneina (kor. 노래방, kirjaimellisesti lauluhuone). Kiinassa vastaava laitos on nimeltään KTV tai KalaOK (kiin. 卡拉OK).
Karaoken muodot > Karaokepelit

Kodeissa karaokea voi harrastaa paitsi kotikäyttöön tarkoitetuilla tallenteilla, myös musiikkipeleinä. Suomessa tunnetuin karaokepeli on vuonna 2004 julkaistu SingStar. Pelissä mikrofonin kautta tulevaa lauluääntä verrataan 'alkuperäiseen' lauluun, jonka perusteella suoritus pisteytetään. Pelistä on olemassa myös henkilökohtaisille tietokoneille suunnattu UltraStar-niminen versio, Singstarin ideaa hyödyntävä, vuonna 2008 julkaistu internet-versio KaraokeParty sekä edistyksellisempi SingOn.com-nettikaraokepeli. Kaikkiin näihin on tarjolla myös suomalaisia kappaleita.
Karaoken muodot > Karaokekilpailut

Karaokessa järjestetään lukuisia erilaisia ja eritasoisia karaokekilpailuja. Yleisimpiä ovat soololaulukilpailut, mutta myös parikaraoke- ja ryhmäkaraokekilpailuja on olemassa. Paikallisten pikkukilpailujen lisäksi 1990-luvun alusta saakka on järjestetty erilaisia suomenmestaruuskilpailuja, joista moni artisti on aloitellut uraansa. Vuodesta 2003 lähtien on järjestetty vuosittaiset karaoken maailmanmestaruuskilpailut, jotka saivat alkunsa Suomestalähde?.  Karaokekilpailujen palkinnot ovat yleensä pokaaleja, mitaleita ja kunniakirjoja sekä sponsoripalkintoja, mutta toisinaan myös levytysmahdollisuuksia.
Karaoken muodot > Bandoke

Karaokea on olemassa myös soittajille, ja tätä kutsutaan bandokeksi. Bandokelevylle on koodattu useita eri ääniraitoja siten, että paitsi laulaja, myös esimerkiksi kitaristi tai basisti voi harjoitella tai esiintyä levyn avulla. Ruudulla näkyvät kappaleen sanat ja soinnutus. Bandoke-tyyppisiä julkaisuja ovat tuottaneet ainakin yhdysvaltalaiset Pocket Songs (Music Minus One) ja Panorama Records, brittiläinen raskaan musiikin lehti Kerrang! sekä suomalaiset Edel Records (Metallikaraoke) ja Karaoke Service Finland (HeavyKaraoke), joka myös toi markkinoille nimen Bandoke.
Merkittäviä karaoketapahtumia

Joulukuussa 2005 Thaimaassa järjestettiin vuonna 2004 Kaakkois-Aasiassa tuhoa tehneen tsunamin uhrien hyväksi konsertti, johon kokoontuivat laulamaan vuosittain järjestettävien karaoken maailmanmestaruuskilpailujen parhaiten menestyneet. Thaimaan prinsessa Ubonratana kunnioitti konserttia läsnäolollaan ja tapahtumapaikkana oli Bangkokissa sijaitseva Shangri-La-hotelli. Lordin Eurovision laulukilpailun voittoa seuranneessa 26. toukokuuta 2006 Helsingin Kauppatorilla järjestetyssä Kansanjuhlassa laulettiin Hard Rock Hallelujah -kappale karaokena 80 000 ihmisen voimin, ja näin syntyi uusi massakaraokelaulun maailmanennätys.
Suomella on ollut hallussaan yhtäjaksoisen karaokelaulannan maailmanennätys useaan otteeseen. Karaoke Club Kouvola rikkoi kiinalaisten ennätyksen 14. elokuuta 2007, ajalla 211 h 38 min 4 s. Vain kuusi päivää myöhemmin japanilaiset kiilasivat ohi ajalla 214 tuntia. Ennätys – 216 tuntia, kirjattiin 16. joulukuuta 2007 Helsingissä suomalaisille. Kouvolan Karaoke Club ry teki 21. heinäkuuta 2008 Karaoke Marathon & Festival -tapahtumassa uuden karaokelaulun ME:n ajalla 446 h 4 min 5 s. Uusi ennätys tehtiin kuitenkin Kiinassa 11. maaliskuuta 2009 ajalla 456 h 2 min 5s. Uusi yhtäjaksoisen karaokelaulannan maailmanennätys tehtiin Unkarissa 31. elokuuta 2011 ajalla 1011 h 1 min.
Karaoke kulttuurissa > Karaokeaiheisia televisio-ohjelmia

Tartu mikkiin!
Kreisi Karaoke!
Karaoke kulttuurissa > Karaokeaiheisia elokuvia

Nuotin vierestä (2015)
Karaoken kummajaiset (Duets, 2000)
Kolme viisasta miestä (2008)
Kuka sanoo tahdon? (My Best Friend's Wedding, 1997)
Lost in Translation (2003)
Kirjallisuutta

Helin, Antti: Karaokekansa: Tarinoita laulun voimasta.  Helsinki:  Avain, 2007.  ISBN 978-952-5524-46-8
Kesseli, Pirjo: Karaoken ABC: Kun Suomi tarttui mikkiin.  Helsinki:  F-Kustannus, 2007.  ISBN 978-952-461-119-0
Sippola, Riikka: Aavan meren tällä puolen: Karaokekulttuuria Suomessa.  (Erikoistyö: Mikkelin ammattikorkeakoulu. Mikkelin ammattikorkeakoulu. B, Artikkeleita, opinnäytetöitä, tiedotteita 101)  Mikkeli:  Mikkelin ammattikorkeakoulu, 2005.  ISBN 951-588-135-8
Karaokelaulajan opas (DVD)
Aiheesta muualla

Wikimedia Commonsissa on kuvia tai muita tiedostoja aiheesta .
Karaoke.fi – suomalainen karaokeportaali.
Karaoken MM-kilpailuiden sivusto.
Finntop5

| Finntop5> Henkilötiedot |
| --- | --- |
Syntymäaika:  10. lokakuuta 1989 (ikä 35)
Kansalaisuus:  suomi
Ammatti:  tubettaja
Youtube-tiedot
 Finntop5-Youtube-kanavan logo
Kanavan nimi:  Finntop5
Muut nimet:  Bleakmend Kim Kasvoton
Aktiivisena:  2015–
Tilaajamäärä:  yli 262 tuhatta (heinäkuu 2024)
Katselukerrat:  yli 67 miljoonaa (heinäkuu 2024)
Kanavan sisällön kieli:  suomi
Muiden kanavien nimet:  Finntopmusic
Kanavan osoite
Finntop5 (lyh. FT; oikea nimi Kim) (s. 10. lokakuuta 1989) on suomalainen tubettaja, joka tuottaa Youtube-kanavalleen tieto- ja mysteerivideoita. Yleensä hän esiintyy videoillaan vain äänellään, mutta joillakin videoillaan hän esiintyy ruttolääkärin asussa. Hänellä on myös toinen Youtube-kanava Finntopmusic, jonne hän aiemmin latasi videoillaan käyttämiään taustamusiikkeja. Aiemmin Finntop5:lla oli omat verkkosivut, mutta ne lopetettiin. Helmikuussa Finntop5:n Youtube-kanavalla on yli 269 000 tilaajaa ja yli 73 miljoonaa katselukertaa.
Ura > YouTube

Finntop5 loi Youtube-tilinsä 16. syyskuuta 2015 ja julkaisi ensimmäisen videonsa 27. syyskuuta 2015. Finntop5:n Youtube-kanavan suosituin video huhtikuussa 2023 on 11. kesäkuuta 2016 julkaistu 5 Outoa asiaa M/S Estonian tragediasta, jolla on yli 1,3 miljoonaa katselukertaa.
Aloitettuaan Youtube-kanavansa ja julkaistuaan ensimmäisen videonsa vuonna 2015 Finntop5 ei tehnyt nopeasti uutta videota, vaan hän ei tiennyt mitä sen jälkeen pitäisi tehdä, ja unohti kanavansa melkein viideksi kuukaudeksi. Tämän ajan jälkeen hänen ensimmäisen videoonsa oli katsojalta tullut kommentti, jossa hän kertoi, että tykkäsi videosta ja halusi lisää. Tämän jälkeen Finntop5 alkoi julkaista lisää videoita. Alun perin Finntop5:n videot olivat enimmäkseen top 5 -koosteita. Elokuussa 2019 Finntop5:n YouTube-kanavalla oli 184 000 tilaajaa, joka teki hänestä siihen aikaan 77. tilatuimman suomalaisen tubettajan. Vuonna 2019 Finntop5 piti taukoa seitsemän kuukauden ajan. Tauon jälkeen hän ilmoitti, että top 5 -videoita ei enää tulisi, vaan sen sijaan eräänlaisia minidokumetteja. Hän kertoi myös, että kanavan nimi ja logo muuttuisivat. Hän ei kuitenkaan muuttanut nimeä ja vaihtoi kanavan vanhan logon takaisin.
Finntop5 on tehnyt videoitaan yksin, mutta 12. elokuuta 2022 julkaistusta videosta Unihalvaus ja varjoihmiset lähtien häntä on videoiden teossa auttanut Erik-niminen editoija. Tämän ansiosta videoita on alkanut tulla tiheämmin: ennen uusi video tuli noin kahden viikon välein, mutta nykyisin hän julkaisee uuden videon kerran viikossa lauantaisin.
Ura > Musiikki

Finntop5 latasi 20.7–4.9.2016 välillä toiselle kanavalleen Finntopmusic videoillaan käyttämiään taustamusiikkeja.
Finntop5 on myös julkaissut Spotifyyn muun muassa videoillaan käyttämiään taustamusiikkejaan nimellä Bleakmend. Hän julkaisi ensimmäisen albuminsa From Where We Began 8. elokuuta 2019 ja toisen albuminsa Steps We Take 4. marraskuuta 2022. Ensimmäisen EP-levynsä My Own Devices hän julkaisi 13. kesäkuuta 2024.
Ura > Podcast

Finntop5 julkaisee videonsa myös podcastina nimeltä Kasvoton Podcast, jota hän tekee Kim Kasvoton nimellä. Vuonna 2022 Finntop5 oli ehdolla Audio Awardsissa vuoden podcastaajaksi, ja Kasvoton Podcast oli ehdolla sekä vuoden podcastiksi että true crime & mysteerit -podcastiksi.
Diskografia

| Nimi | Vuosi | Listasijoitukset> Albumi- lista | Listasijoitukset> Striimaus- lista | Listasijoitukset> Lataus- lista | Myynti |
| --- | --- | --- | --- | --- | --- |
| ”From Where We Began” | 2019 | – | – | – | – |
| ”Steps We Take” | 2022 | – | – | – | – |
| ”My Own Devices” | 2024 | – | – | – | – |
Palkinnot ja ehdokkuudet

| Vuosi | Palkintogaala | Kategoria | Tulos | Vastaanottajat |
| --- | --- | --- | --- | --- |
| 2022 | Audio Awards | Vuoden podcast | Ehdokkuus |  |
| 2022 | Audio Awards | Vuoden podcastaaja | Ehdokkuus |  |
| 2022 | Audio Awards | True crime & mysteerit | Ehdokkuus |  |
Aiheesta muualla

Finntop5 Instagramissa
Finntop5 Twitterissä
Finntop5 Facebookissa
Lindsay Ellis

| Lindsay Ellis |
| --- | --- |
 Lindsay Ellis vuonna 2020.
Henkilötiedot
Syntynyt: 24. marraskuuta 1984 (ikä 40) Johnson City
Kansalaisuus:  yhdysvaltalainen
Ammatti:  tieteiskirjailija, tubettaja, elokuvakriitikko
Kirjailija
Äidinkieli: englanti
Tuotannon kieli: englanti
Tyylilajit:  tieteiskirjallisuus
Esikoisteos:  Axiom's End
Aiheesta muualla
Kotisivut
Löydä lisää kirjailijoitaKirjallisuuden teemasivulta
Lindsay Ellis  (s. 24. marraskuuta 1984) on yhdysvaltalainen tieteiskirjailija ja entinen tubettaja. Hänen esikoisromaaninsa Axiom's End julkaistiin heinäkuussa 2020.
Koulutus ja ura > Kirjailijana

Ellis kirjoitti ystäviensä Elisa Hansenin ja Antonella Inserran kanssa Houkutus-parodian Awoken, joka oli paranormaali rakkausromaani, jossa teinityttö rakastuu Cthulhuun. Kirja julkaistiin salanimellä Serra Elinsen vuonna 2013.
Ellisin oma esikoisromaani Axiom's End julkistettiin vuonna 2019, ja se ilmestyi St. Martin's Pressin kustantamana heinäkuussa 2020. Romaani on vaihtoehtohistoria ihmiskunnan ja vihamielisen muukalaissivilisaation ensimmäisestä yhteydestä. Ellis oli ehdolla parhaan tulokaskirjailijan Hugo-palkintoon vuonna 2021, ja samana vuonna ilmestyi Ellisin toinen romaani Truth of the Divine. Se kuuluu Axiom's Endin kanssa samaan Noumena-nimiseen kirjasarjaan.
Yksityiselämä

Ellis varttui Johnson Cityssä, Tennesseessä. Vuodesta 2019 lähtien hän on asunut miehensä kanssa Long Beachissa, Kaliforniassa. Kesäkuussa 2022 hän kertoi julkisuudessa ensi kertaa, että hänellä on tytär.
Teokset

Serra Elinsen: Awoken.  omakustanne, 2013.
Axiom's End.  St. Martin's Press, 2020.
Truth of the Divine.  St. Martin's Press, 2021.
Apostles of Mercy.  St. Martin's Press, 2024.
KSI

| KSI |
| --- | --- |
 KSI vuonna 2019.
Henkilötiedot
Koko nimi:  Olajide William Olatunji
Syntynyt: 19. kesäkuuta 1993 (ikä 31) Watford, Hertfordshire, Englanti
Näyttelijä
Taiteilijanimet:  KSI, JJ
Aktiivisena:  2008–
Palkinnot
 Guinness World Record eniten maaleja tietokonetta vastaan (190 maalia) 
Aiheesta muualla
shopksi.com
IMDb
Olajide Olayinka Williams ”JJ” Olatunji (s. 19. kesäkuuta 1993 Watford, Iso-Britannia, YouTube-käyttäjänimi JJ Olatunji tai vain KSI) on englantilainen videopelikommentaattori, koomikko, rap-artisti ja nyrkkeilijä. Hänellä on yli 24 miljoonaa tilaajaa YouTube-kanavallaan KSI ja yli 16 miljoonaa toisella kanavallaan JJ Olatunji. Hänen sukunimensä Olatunji tarkoittaa ”Vauraus herää uudestaan” jorubaksi.
Nimimerkki ”KSIOlajidebt” muodostuu sanoista knowledge, strength ja integrity (KSI), hänen etunimestään (Olajide) sekä British Telecomista (BT). Hänen videonsa olivat ennen suurimmaksi osaksi FIFA-pelin pelaamista ja selostusta, mutta hän pelasi myös muitakin pelejä ja teki vlogeja. Nykyään hän keskittyy suurimmaksi osin musiikin tekoon ja nyrkkeilyyn liittyviin videoihin pääkanavallaan. Toiselle kanavalleen hän tekee enimmäkseen reaktiovideoita.